Winnie Rust-moord: Verdagte vas | Maroela Media
Winnie Rust-moord: Verdagte vas
'n Tweede verdagte is intussen hegtenis geneem in verband met die moord. Lees meer hier.
Die huis waarin Rust vermoor is. Foto: Facebook
'n Verdagte is in hegtenis geneem vir die moord op die geliefde skrywer Winnie Rust (77).
Konst. Noloyiso Rwexana, woordvoerder van die polisie, het gesê 'n 18-jarige verdagte is oor die naweek in hegtenis geneem in verband met Rust se moord. Rust se liggaam is Woensdagmiddag deur haar man, dr. Manie Rust (84), in hul huis in Wellington in die Wes-Kaap gevind. Haar hande en voete was vasgebind en sy het beserings aan haar gesig gehad.
Volgens Rwexana is verskeie items in die verdagte se besit gevind wat hom met die moord verbind. Hy sal Maandag in die Wellington-landdroshof verskyn op aanklag van moord.
Rust, wat vir nagenoeg 60 jaar in Wellington gewoon het, was wyd bekend vir haar skryfwerk. Sy is in 2005 vir die Jan Rabie-Rapport-prys benoem vir haar boek Martha – 'n Verhaal oor Martha Solomons, Countess of Stamford.
wellington Wes-Kaap Winnie Rust
Pta-man skiet vermeende inbreker
Bewerings oor minister van finansies ontken
Powell tevrede met jong Blitsbokke se kragvertoning
Hoop my ma sien wat gebeur het. Sy koester ook een waarvoor sy alles betaal en gee en glo nie jou makste honde byt die seerste.
Die lande is vol water na hierdie goeie reen,Dankie en Amen,maar daar is nie boere oor om die lande te bewerk nie,hulle is dood wat nou? Hoekom is bekendes belangriker as die wat elke aand in vrees gaan slaap net om kos te voorsien?Hoekom geniet die plaasmoorde nie dieselfde aandag nie en ook nie vir solank as die van bekendes nie,n mens kan mielies EET maar nie prosa of papier nie,dankie vir eers!
Ai Schalla geen persoon is belangriker as 'n ander nie!! Of mens nou boer, skrywer, arbeider of hoer is, niemand verdien om vermoor te word nie!! As ons almal net daardie eenvoudige konsep kan verstaan dan sal dié onsinnige moorde dalk stop, maar ek wonder of ons in SA daardie begrip verstaan!
Dis verby.nog n sinnelose moord.nog statistiek. Die mens is vermoor en niemand kan haar vervang nie want elke mens is uniek gemaak. Wens die lig wil aankom vir die verwoesters van lewe dat daar n besef sal kom dat lewe is nie joune om te vat nie
Selma 9 uit 10 vir jou kommentaar. Ek verskil egter van jou in die sin dat ek my mense help voordat ek enige iemand anders help. Niemand het my volk gehelp tot hier nie, inteendeel ons is n hele paar keer vertrap en het maar net self weer opgestaan. Ek help nie iemand wat my môre kom vermoor vir n selfoon nie, jammer!